รายชื่อตัวละครในโรงแรมนรกหรรษาและเฮลลูวา บอส บอสวายป่วง ทะลวงนรก

*[[โรงแรมนรกหรรษา]]* (*Hazbin Hotel*) และ *[[เฮลลูวา บอส บอสวายป่วง ทะลวงนรก]]* (*Helluva Boss*) เป็นซีรีส์แอนิเมชันของอเมริกาสองเรื่องที่สร้างสรรค์ กำกับ เขียนบท และอำนวยการผลิตโดยวิเวียน "วิฟเซียพ็อป" เมดราโน (Vivienne "VivziePop" Medrano) แอนิเมชันสร้างโดยสตูดิโอสพินเดิลฮอร์สตูนส์ (SpindleHorse Toons) เป็นหลัก และมีฉากท้องเรื่องเป็นนรก ตัวละครบางส่วนในซีรีส์ได้รับการพัฒนาจากตัวละครในซีรีส์เว็บคอมิกที่ยกเลิกไปของเมดราโดเรื่อง *[[ซูโฟเบีย]]* (*ZooPhobia*) 

*โรงแรมนรกหรรษา* เน้นไปที่ตัวละคร 8 คน ได้แก่ ชาร์ลี มอร์นิงสตาร์ เจ้าหญิงแห่งนรกและเจ้าของโรงแรมฮาซบินที่มอบโอกาสให้เหล่าคนบาปให้ได้รับการการไถ่บาปเพื่อขึ้นสวรรค์, แว็กจี้ (ชื่อเดิม แว็กกี้) แฟนสาวของชาร์ลี, แขกของโรงแรม แองเจิ้ล ดัสต์ และเซอร์ เพนเทียส, อลาสเตอร์ "ปีศาจวิทยุ" ผู้ทรงอำนาจและเป็นหุ้นส่วนทางธุรกิจของชาร์ลี, ฮัสค์ บาร์เทนเดอร์ของโรงแรม, นิฟฟ์ตี้ แม่บ้านของโรงแรม และอดัม มนุษย์คนแรกและผู้นำของเหล่าเทวดาปราบปีศาจของสวรรค์ ผู้นำการกวาดล้างคนบาปในนรกเป็นประจำทุกปี 

*เฮลลูวา บอส บอสวายป่วง ทะลวงนรก* เริ่มแรกเน้นไปที่ตัวละคร 5 คน ได้แก่: บลิตซ์ อิมป์ผู้เป็นหัวหน้าของบริษัทลอบสังหาร อ.ม.ป., ม็อกซี่และมิลลี่ คู่สามีภรรยาอิมป์ที่เป็นพนักงานของ อ.ม.ป., ลูน่า หมานรกผู้เป็นลูกสาวบุญธรรมของบลิตซ์ และสโตลาส เจ้าชายปีศาจโกอีเชียแห่งนรกที่บลิตซ์มีสัมพันธ์ใกล้ชิดด้วย ในฤดูกาลที่ 2 เพิ่มการเน้นไปที่ฟิซซ่าโรลลี่ ตัวตลกชื่อดังและเพื่อนสมัยเด็กของบลิตซ์ และคริมสัน หัวหน้าแก๊งมาเฟียและพ่อของม็อกซี่

ซีรีส์ทั้งสองเรื่องยังมีตัวละครสมทบจำนวนมาก แต่ละตัวละครมีบทบาทสำคัญแต่ละเรื่องราวของซีรีส์ ตัวละครเหล่านี้มีทั้งเทวดาของสวรรค์, คนบาปอื่น ๆ จำนวนมาก และปีศาจที่เกิดในนรก, เหล่าบาปทั้งเจ็ด และเหล่าจอมปีศาจแห่งนรก 

## ตัวละครหลักใน ''โรงแรมนรกหรรษา''

### ชาร์ลี มอร์นิงสตาร์

**ชาร์ลี มอร์นิงสตาร์** (Charlie Morningstar) (พากย์เสียงภาษาอังกฤษโดย เอรีกา เฮนนิงเซน พากย์เสียงภาษาไทยโดย นพวรรณ เหมะบุตร ร้องเพลงเสียงภาษาไทยโดย กานดา วิทยานุภาพยืนยง) เป็นตัวเอกและเป็นผู้ก่อตั้งโรงแรมฮาซบิน เป็นลูกสาวของราชาลูซิเฟอร์และราชินีลิลิธ และเกิดในนรก ชาร์ลีเป็นคนมองโลกในแง่ดีและห่วงใยความเป็นอยู่ของเหล่าคนบาปในนรก ซึ่งเป็นสิ่งที่ปีศาจส่วนใหญ่ในนรกไม่ให้ความสำคัญ วิเวียน เมดราโนผู้สร้างสรรค์ซีรีส์ยืนยันบนบัญชีทวิตเตอร์ของเธอว่าชาร์ลีเป็นไบเซ็กชวล

### แว็กจี้
**แว็กจี้** (Vaggi) เดิมชื่อ **แว็กกี้** (Vaggie) (พากย์เสียงภาษาอังกฤษโดย สเตฟานี เบียทริซ พากย์เสียงภาษาไทยโดย ขวัญกมล ขาวไพศาล ร้องเพลงเสียงภาษาไทยโดย ศรวณีย์ พรพิทักษ์พงศ์) เป็นผู้จัดการของโรงแรมฮาซบิน และเป็นแฟนสาวของชาร์ลี แว็กจี้สนับสนุนชาร์ลีเป็นอย่างมาก แต่ก็เป็นคนอารมณ์ร้อน แม้ว่ามักจะพยายายามเป็นคนที่มีเหตุผล แว็กจี้พยายามดิ้นรนรักษาภาพลักษณ์ของโรงแรมให้พ้นจากการทำให้เสื่อมเสียชื่อเสียงโดยการกระทำของชาร์ลีและแองเจิ้ล ดัสต์ แว็กจี้เคยเป็นเทวดาปราบปีศาจ แต่หลังจากที่เธอไว้ชีวิตเด็กปีศาจที่ไม่มีทางสู้ เธอก็ถูกลูทหักหลัง ถูกปลดจากการเป็นเทวดาปราบปีศาจ และถูกเด็ดปีกเทวดาไป แว็กจี้ได้รับการช่วยเหลือจากชาร์ลีผู้ที่หลงรักแว็กจี้โดยตอนแรกไม่รู้ว่าเป็นแว็กจี้เป็นเทวดา เดิมแว็กจี้เป็นตัวละครในเว็บคอมิก *ซูโฟเบีย* โดยมีชื่อว่า "แว็กกี้ มอธา" (Vaggie Motha)

### แองเจิ้ล ดัสต์
**แอนโธนี** "**แองเจิ้ล ดัสต์**" (Anthony "Angel Dust") (พากย์เสียงภาษาอังกฤษโดย เบลก โรมัน พากย์เสียงภาษาไทยโดย มนัสวิน มลิวงค์ ร้องเพลงเสียงภาษาไทยโดย ภัทรวิทย์ อิศรานนท์) หรือเรียกเพียงสั้น ๆ ว่า **แองเจิ้ล** (Angel) เป็นปีศาจแมงมุมที่เป็นเกย์ผู้ชาย เป็นนักแสดงหนังผู้ใหญ่และเป็นอาสาสมัครคนแรกในโครงการไถ่บาปของชาร์ลี แองเจิ้ลไม่ได้จริงจังกับความตั้งใจของชาร์ลีและมักก่อเรื่องวุ่นวายลับหลังชาร์ลี แองเจิ้ลมีความสัมพันธ์ที่เป็นพิษกับวาเลนติโน่ซึ่งเป็นเจ้านายที่ชอบใช้ความรุนแรง แม้ว่าแองเจิ้ลเป็นคนหยาบคาย แต่ก็ห่วงใยเพื่อน ๆ อย่างจริงใจ และพยายามพัฒนาตนเองให้ดีขึ้นแม้ไม่อยากแสดงด้านอ่อนโยนออกมาให้เห็น เดิมแองเจิ้ลเป็นตัวละครในเว็บคอมิก *ซูโฟเบีย*

### อลาสเตอร์

**อลาสเตอร์** (Alastor) (พากย์เสียงภาษาอังกฤษโดย เอมีร์ ทาไล พากย์เสียงภาษาไทยโดย อภิชิต ลิขิตลิ้มปรีชา ร้องเพลงเสียงภาษาไทยโดย ภัทรวิทย์ อิศรานนท์) เป็นที่รู้จักในฉายาว่า **ปีศาจวิทยุ** (The Radio Demon)  เป็นจอมปีศาจแห่งนรกผู้แปลกประหลาดและเป็นเอเซ็กชวล เคยเป็นนักจัดรายการวิทยุในคริสต์ทศวรรษ 1930 เมื่อครั้งยังเป็นมนุษย์ ปัจจุบันเป็นปีศาจที่มีลักษณะแบบกวาง เสียงพูดของอลาสเตอร์มีลักษณะแบบเสียงพูดทางวิทยุ รูปลักษณ์ภายนอกของอลาสเตอร์มีเสน่ห์และสง่างาม แต่ภายในซ่อนเร้นความคิดบิดเบี้ยวและซาดิสต์ อลาสเตอร์มอบพลังให้ชาร์ลีเพื่อช่วยให้เธอบรรลุเป้าหมายในการบริหารโรงแรม แต่ก็เป็นการกระทำเพื่อความสนุกส่วนตัวของอลาสเตอร์เองที่รื่นเริงกับการมองดูเหล่าปีศาจที่ดิ้นรนเพื่อการไถ่บาปแต่กลับตกต่ำลง อลาสเตอร์เป็นคู่ปรับกับหลายตัวละคร เช่น ว๊อกซ์, เซอร์ เพนเทียส และลูซิเฟอร์ อลาสเตอร์ตกอยู่ภายใต้ข้อผูกมัดกับโรซี่ผู้ที่มอบพลังอำนาจให้อลาสเตอร์ เดิมอลาสเตอร์เป็นตัวละครในเว็บคอมิก *ซูโฟเบีย*

### ฮัสค์
**ฮัสค์** (Husk) (พากย์เสียงภาษาอังกฤษโดย เคท เดวิด พากย์เสียงภาษาไทยโดย อรรคพล ทรัพยอาจิณ) หรือ **ฮัสเคอร์** (Husker) เป็นปีศาจแมวผู้อารมณ์ร้าย ติดการพนัน และเป็นแพนเซ็กชวล อลาสเตอร์เรียกตัวฮัสค์มาทำงานเป็นบาร์เทนเดอร์ของโรงแรมในตอนนำร่องของซีรีส์ มีการเปิดเผยในตอน "หน้ากาก" (Masquerade) ว่าฮัสค์เคยเป็นจอมปีศาจแห่งนรก แต่เพราะฮัสค์ติดการพนัน จึงจำใจต้องขายวิญญาณให้กับอลาสเตอร์เพื่อรักษาพลังของตนไว้ แต่ขณะเดียวก็ต้องสูญเสียสถานะจอมปีศาจไป แม้ว่าฮัสค์เป็นขี้เมาที่หงุดหงิดง่าย แต่ก็แสดงด้านที่ฉลาดและเห็นอกเห็นใจผู้อื่น โดยเฉพาะจากเรื่องมิตรภาพกับแองเจิ้ล ดัสต์ เดิมฮัสค์เป็นตัวละครในเว็บคอมิก *ซูโฟเบีย*

### นิฟฟ์ตี้
**นิฟฟ์ตี้** (Niffty) (พากย์เสียงภาษาอังกฤษโดย คิมิโกะ เกล็นน์ พากย์เสียงภาษาไทยโดย หลายบาทหลายสตางค์ ร้องเพลงเสียงภาษาไทยโดย ศรวณีย์ พรพิทักษ์พงศ์) เป็นปีศาจไซคลอปส์ตัวเล็กผู้กระตือรือร้นจัดจากคริสต์ทศวรรษ 1950 หลงใหลในเรื่องความสะอาดและผู้ชาย อลาสเตอร์เรียกตัวนิฟฟ์ตี้มาทำงานเป็นแม่บ้านของโรงแรมในตอนนำร่องของซีรีส์ เธอเป็นตัวละครที่เป็นสเตรตเพียงคนเดียวในโรงแรมตั้งแต่ซีรีส์เริ่มฉาย แม้ว่านิฟฟ์ตี้ดูน่ากลัวและมีกิริยาท่าทางที่น่าขนลุกแต่เธอมักไม่ได้คิดร้าย อย่างไรก็ตาม ในตอน "มีแต่เดินหน้าเท่านั้น" (The Show Must Go On) นิฟฟ์ตี้เป็นผู้ปิดฉากสังหารอดัมโดยการใช้มีดแทงที่หลัง

### เซอร์ เพนเทียส
**เพนเดิลตัน "เซอร์ เพนเทียส"** (Pendleton "Sir Pentious") (พากย์เสียงภาษาอังกฤษโดย อเล็กซ์ ไบรต์แมน พากย์เสียงภาษาไทยโดย สรวิศ ตงเท่ง ร้องเพลงเสียงภาษาไทยโดย ธานี พูนสุวรรณ) เป็นปีศาจงูเห่าจากสมัยวิกตอเรีย และเป็นนักประดิษฐ์มากฝีมือ ถูกว๊อกซ์ใช้ให้ไปสอดแนมอลาสเตอร์ในโรงแรม แต่พอถูกจับได้ก็ถูกว๊อกซ์ไล่ออกอย่างไร้ความปรานี ชาร์ลีเสนอโอกาสหนสองแก่เซอร์ เพนเทียส เขาจึงเลือกมาเป็นลูกค้าของโรงแรมเพราะซาบซึ้งในความเมตตาของชาร์ลี  เซอร์ เพนเทียสมีความรู้สึกชอบต่อเชอร์รี่ บอมบ์ ในตอน "มีแต่เดินหน้าเท่านั้น" เซอร์ เพนเทียสสละชีวิตตนเองเพื่อหยุดยั้งอดัม จึงได้รับการไถ่บาปและถูกส่งไปสวรรค์ เซอร์ เพนเทียสสร้างไข่ขนาดเล็กที่มีความรู้สึกนึกคิดหลายฟอง เรียกว่าเป็น "พวกไข่น้อย" (Egg Boiz) ทำหน้าที่เป็นลูกสมุนผู้ภักดีของเซอร์ เพนเทียส

### อดัม
**[[อาดัม|อดัม]]** (Adam) (พากย์เสียงภาษาอังกฤษโดย อเล็กซ์ ไบรต์แมน พากย์เสียงภาษาไทยโดย ณัชพล สุขเจิรญ ร้องเพลงภาษาไทยโดย เขมวัฒน์ เริงธรรม) เป็นมนุษย์คนแรก เป็นเทวดาระดับสูงบนสวรรค์ และเป็นตัวละครปฏิปักษ์หลักของฤดูกาลแรก อดัมบัญชาการเหล่าเทวดาปราบปีศาจและยังเป็นผู้นำการกวาดล้างนรก อดัมเป็นผู้นำที่หลงตัวเองและขาดวุฒิภาวะ เขาปฏิเสธและเยาะเย้ยความคิดของชาร์ลีที่ว่าคนบาปสามารถขึ้นสวรรค์ได้ และอาดัมมีความต้องการจะแก้แค้นนรกที่สังหารเทวดาขับไล่ปีศาจของตนไป ในตอน "มีแต่เดินหน้าเท่านั้น" (The Show Must Go On) อดัมถูกนิฟฟ์ตี้สังหารในช่วงศึกระหว่างสวรรค์และนรก อดัมปรากฏอีกครั้งในฤดูกาลที่ 2 ในฐานะภาพหลอนที่ลูทเห็น

## ตัวละครหลักใน ''เฮลลูวา บอส บอสวายป่วง ทะลวงนรก''

### บลิตซ์
**บลิตซ์**  (Blitzo; ไม่ออกเสียงตัวโอ) (พากย์เสียงภาษาอังกฤษโดย แบรนดอน โรเจอส์ ร้องเพลงในเพลง "Truth Seekers" โดย ไมเคิล โรเมโอ รูอ็อคโค พากย์เสียงวัยเด็กภาษาอังกฤษโดยเมสัน บลอมเบิร์ก พากย์เสียงภาษาไทยโดย ฎาวิล วิศาลบรรณวิทย์ พากย์เสียงวัยเด็กภาษาไทยโดย ศันสนีย์ ติณห์กีรดิศ) เป็นอิมป์ผู้ชอบคุยเขื่องและมีความสามารถในระดับหนึ่ง เป็นผู้ก่อตั้งบริษัท อ.ม.ป. (องค์การฆ่ามหาประลัย) และเป็นตัวละครเอกของ *[[เฮลลูวา บอส บอสวายป่วง ทะลวงนรก]]* บลิตซ์มีความสัมพันธ์แบบรัก ๆ เลิก ๆ กับสโตลาสผู้เป็นเจ้าชายปีศาจแห่งนรก บลิตซ์เคยเป็นนักแสดงในคณะละครสัตว์ในวัยเด็ก แต่หลังจากบลิตซ์ก่อเหตุเพลิงไหม้โดยไม่ได้ตั้งใจซึ่งเป็นผลทำให้แม่ของบลิตซ์เสียชีวิตและฟิซซ่าโรลลี่ที่เป็นเพื่อนสนิทก็เสียโฉมไป บลิตซ์จึงออกจากคณะละครสัตว์ แผลในใจจากเหตุการณ์นี้ทำให้บลิตซ์ทรมานด้วยความรู้สึกผิดและรู้สึกไม่ปลอดภัย ซึ่งบลิตซ์ปกปิดความทรมานนี้ไว้ด้วยบุคลิกก๋ากั่นที่แสดงออกภายนอก แม้ว่าบลิตซ์ภายนอกดูแข็งกร้าว แต่โดยพื้นฐานของจิตใจแล้วเป็นคนดีและแสดงออกถึงความห่วงใยอย่างลึกซึ้งต่อพนักงานในบริษัทของตน บลิตซ์รับลูน่าที่เป็นหมานรกมาเป็นลูกสาวบุญธรรม ในบัญชีอินสตาแกรมทางการของบลิตซ์ระบุว่าบลิตซ์เป็นแพนเซ็กชวล

### ม็อกซี่

### มิลลี่

### ลูน่า

### สโตลาส

### ฟิซซ่าโรลลี่

## ตัวละครที่ปรากฏซ้ำใน ''โรงแรมนรกหรรษา''
### ผู้ปกครองนรก
ลูซิเฟอร์, ลิลิธ และชาร์ลีเป็นสมาชิกในราชวงศ์ของนรก

* **[[ลูซิเฟอร์|ลูซิเฟอร์ มอร์นิงสตาร์]]** (Lucifer Morningstar) (พากย์เสียงภาษาอังกฤษโดย เจเรมี จอร์แดน พากย์เสียงภาษาไทยโดย คมสรร รัตนากรบดี ร้องเพลงเสียงภาษาไทยโดย เทพธนะ ปาลกะวงศ์ ณ อยุธยา) ราชาแห่งนรกและพ่อของชาร์ลี เป็นตัวแทนของบาปอัตตา เคยเป็นเทวดา แต่สวรรค์ปฏิเสธและมองว่าลูซิเฟอร์เป็นตัวสร้างปัญหา หลังจากลูซิเฟอร์ตกหลุมรักลิลิธที่เป็นผู้หญิงคนแรก จึงโน้มน้าวอีฟที่เป็นผู้หญิงคนที่สองให้กินผลไม้แห่งความรู้เพื่อบันดาลใจอีฟด้วยเจตจำนงเสรี แต่การกระทำเช่นนี้เป็นการปลดปล่อยความชั่วร้ายบนโลกและทำให้นรกเกิดขึ้นมาโดยไม่ได้ตั้งใจ ลูซิเฟอร์และลิลิธก็ถูกขับไล่จากสวรรค์ไปอยู่ในนรกในเวลาต่อมา ลูซิเฟอร์มีบุคลิกที่ตลกขบขันและรักชาร์ลีลูกสาวของตนอย่างจริงใจ ภายหลังได้ช่วยเหลือลูกสาวจากอดัมระหว่างการกวาดล้าง รวมถึงช่วยเธอสร้างโรงแรมขึ้นใหม่ 
* **[[ลิลิธ]]** (Lilith) ราชินีแห่งนรก แม่ของชาร์ลี และอดีตภรรยาของลูซิเฟอร์ เป็นผู้หญิงคนแรกที่ทิ้งอดัมไปหาลูซิเฟอร์ แล้วถูกเนรเทศไปนรกพร้อมกับลูซิเฟอร์ เธอทิ้งลูซิเฟอร์ไปหลังชาร์ลีเกิดได้ช่วงเวลาหนึ่ง ตอนแรกของ *โรงแรมนรกหรรษา* ระบุว่าลิลิธออกไปทำธุรกิจสำคัญเป็นเวลา 7 ปี ในตอน "มีแต่เดินหน้าเท่านั้น" เผยว่าลิลิธกำลังซ่อนตัวอยู่ในสวรรค์

### จอมปีศาจแห่งนรก
จอมปีศาจเป็นคนบาปที่เคยเป็นมนุษย์บนโลก และได้รับพลังอำนาจมากในนรก

* **คาร์มิลล่า คาร์ไมน์** (Carmilla Carmine) (พากย์เสียงภาษาอังกฤษโดย ดาฟเน รูบิน-เวกา พากย์เสียงภาษาไทยโดย ชนิดาภา รัฐผา ร้องเพลงเสียงภาษาไทยโดย ธนพร แวกประยูร) ผู้ค้าอาวุธที่สังหารเทวดาปราบปีศาจเพื่อปกป้องลูกสาว 2 คนคือ **คลาร่า** (Clara) และ **โอเด็ต** (Odette) เธอและลูกสาวเก็บอาวุธเทวดาหลังการกวาดล้างเพื่อนำมาขายในนรก เธอเป็นเพื่อนสนิทของเซสเทียล
* **เซสเทียล** (Zestial) (พากย์เสียงภาษาอังกฤษโดย เจมส์ มอนโร ไอเกิลฮาร์ต พากย์เสียงภาษาไทยโดย บัญชา เหมะบุตร) เป็นปีศาจโบราณรูปร่างเหมือนแมงมุมผู้เป็นหนึ่งในจอมปีศาจที่อาวุโสมากที่สุด เป็นเพื่อนสนิทของคาร์มิลล่า คาร์ไมน์
* **เหล่าวี** (The Vees) เป็นกลุ่มจอมปีศาจ 3 คนที่เป็นเพื่อนสนิทกัน
** **วาเลนติโน่** (Valentino) (พากย์เสียงภาษาอังกฤษโดย โจเอล เปเรซ พากย์เสียงภาษาไทยโดย พิพัฒน์ บุญสิทธิเลิศ) ปีศาจผีเสื้อกลางคืนจากชาติพันธุ์ที่มีวัฒนธรรมสเปน เป็นเจ้าของสตูดิโอหนังผู้ใหญ่และเป็นเจ้านายที่ชอบทำร้ายร่างกายของแองเจิ้ล ดัสต์
** **เวลเว็ท** (Velvette) (พากย์เสียงภาษาอังกฤษโดย ลิลลิ คูเปอร์ พากย์เสียงภาษาไทยโดย ชิดชนก แย้มมา ร้องเพลงเสียงภาษาไทยโดย ชิดชนก มัญชุรัตน์) ปีศาจตุ๊กตาอังกฤษผู้บริหารอุตสาหกรรมแฟชันในนรก
** **วินเซนต์ "ว๊อกซ์" วิตต์แมน** (Vincent "Vox" Whittman) (พากย์เสียงภาษาอังกฤษโดย คริสเตียน บอร์ล พากย์เสียงภาษาไทยโดย ภาคภูมิ วันทอง ร้องเพลงเสียงภาษาไทยโดย ธานี พูนสุวรรณ) ปีศาจโทรทัศน์ผู้บริหารบริษัทเทคโนโลยี เป็นคู่ปรับคนสำคัญที่สุดของอลาสเตอร์
* **โรซี่** (Rosie) (พากย์เสียงภาษาอังกฤษโดย เลสลี คริตเซอร์ ร้องเพลงเสียงภาษาไทยโดย ชิดชนก มัญชุรัตน์) เจ้าของศูนย์การค้าในเมืองพวกกินคน และยังเป็นเจ้าของวิญญาณของอลาสเตอร์
* **ซีซี่** (Zeezi) (พากย์เสียงภาษาอังกฤษโดย อเล็กซ์ เนเวล) ปีศาจรูปร่างเหมือนไดโนเสาร์ยักษ์
* **ไมเอสโตร** (Maestro) (พากย์เสียงภาษาอังกฤษโดย เปเรซ)
* **พริก** (Prick) (พากย์เสียงภาษาอังกฤษโดย แอนดรูว์ รูแรนด์)

### ผู้อาศัยในนรกคนอื่น ๆ
นอกเหนือจากผู้ปกครองและจอมปีศาจแห่งนรกแล้ว ยังมีตัวตนอื่น ๆ ที่อาศันในนรก ได้แก่ คนบาปที่เดิมเป็นมนุษย์บนโลก และชาวนรกที่เป็นกลุ่มชนที่เกิดในนรก

#### คนบาป

#### ชาวนรก

### ผู้อาศัยในสวรรค์
* **เซร่า** (Sera) (พากย์เสียงภาษาอังกฤษโดย พาทีนา มิลเลอร์ พากย์เสียงภาษาไทยโดย กรกรัณย์ ชงสกุล ร้องเพลงเสียงภาษาไทยโดย ชิดชนก มัญชุรัตน์) หัวหน้าเสราฟิมแห่งสวรรค์ และเป็นเทวดาผู้อนุญาตให้อดัมทำการกวาดล้างนรก เซร่าปกปิดเรื่องการกวาดล้างประจำปีไม่ให้เทวดาทุกตนรับรู้นอกเหนือจากผู้เกี่ยวข้อง
* **เอมิลี่** (Emily) (พากย์เสียงภาษาอังกฤษโดย โชบา นารายัน พากย์เสียงภาษาไทยโดย ธัณรัชถ์ บุญรัตน์สุวรรณ ร้องเพลงเสียงภาษาไทยโดย พิจิกา จิตตะปุตตะ) เสราฟิมสาวน้อยผู้เป็นเทวดาเพียงตนเดียวที่เชื่อในแนวคิดเรื่องการไถ่บาปของชาร์ลี เอมิลี่เคารพเซร่าก่อนที่จะมีการเปิดเผยว่าเซร่าเป็นผู้อนุญาตให้มีการกวาดล้างนรก ในตอน "ยินดีต้อนรับสู่สวรรค์" (Welcome to Heaven) เอมิลี่ให้คำมั่นว่าจะช่วยเหลือชาร์ลี
* **[[อาเบล|เอเบล]]** (Abel) (พากย์เสียงภาษาอังกฤษโดย แพตทริก สตัมพ์) บุตรชายผู้มีนิสัยอ่อนโยนของอดัม กลายเป็นผู้นำเทวดาปราบปีศาจคนใหม่หลังการตายของอดัม
* **เทวดาปราบปีศาจ** (Exorcists) เทวดาที่สวรรค์ส่งมาเพื่อชำระนรกเป็นประจำทุกปีด้วย "การกวาดล้าง" เพื่อจัดการกับจำนวนประชากรในนรกที่มากล้นและป้องการก่อกบฏ
** **ลูท** (Lute) (พากย์เสียงภาษาอังกฤษโดย เจสสิกา วอสค์ พากย์เสียงภาษาไทยโดย ณัฐฐา หิรัญสถิตย์ ร้องเพลงเสียงภาษาไทยโดย ธนพร แวกประยูร) รองหัวหน้าผู้มีนิสัยไร้ความปรานีใต้การบังคับบัญชาของอดัม (ภายหลังอยู่ภายใต้การบังคับบัญชาของเอเบล) ลูทโกรธแค้นต่อการเสียชีวิตของอดัมและการไถ่บาปของเซอร์ เพนเทียส จึงสาบานว่าจะแก้แค้นชาร์ลีและโรงแรมฮาสบิน
* **[[ซีโมนเปโตร|เซนต์ปีเตอร์]]** (Saint Peter) (พากย์เสียงภาษาอังกฤษโดย ดาร์เริน คริส พากย์เสียงภาษาไทยโดย อิศรญ มะ ร้องเพลงเสียงภาษาไทยโดย  เขมวัฒน์ เริงธรรม) ผู้รักษาประตูสวรรค์
* **พระวจนะแห่งพระเจ้า** (The Speaker of God) (พากย์เสียงภาษาอังกฤษโดย ลิซ คัลลาเวย์) เทวดารูปร่างคล้ายนกผู้มีจิตเมตตา
* **มอลลี่** (Molly) น้องสาวฝาแฝดของแองเจิ้ล ดัสต์ มีรูปร่างคล้ายแมงมุมเช่นเดียวกับพี่ชาย

## ตัวละครที่ปรากฏซ้ำใน ''เฮลลูวา บอส บอสวายป่วง ทะลวงนรก''

## หมายเหตุ

## อ้างอิง

### แหล่งข้อมูลปฐมภูมิ

## แหล่งข้อมูลอื่น
* 
* 
* 


ตัวละคร
ร
ร